Avis juridique important

|

31981D0960

81/960/EØF: Rådets afgørelse af 3. november 1981 om udnævnelse af en suppleant til Det rådgivende udvalg for Dyrlægeuddannelsen

EF-Tidende nr. L 354 af 09/12/1981 s. 0020 - 0020

++++  RAADETS AFGOERELSE  af 3 . november 1981  om udnaevnelse af en suppleant til Det raadgivende udvalg for Dyrlaegeuddannelsen   ( 81/960/EOEF )  RAADET FOR DE EUROPAEISKE FAELLESSKABER HAR -  under henvisning til Raadets afgoerelse 78/1028/EOEF af 18 . december 1978 om oprettelse af et raadgivende udvalg for dyrlaegeuddannelsen ( 1 ) , saerlig artikel 3 og 4 , og  ud fra foelgende betragtninger :  Raadet har ved afgoerelse 80/238/EOEF ( 2 ) udnaevnt dr . Lenelle til suppleant for perioden , der udloeber den 17 . februar 1983 ;  Belgiens regering har den 14 . oktober 1981 udpeget dr . Lic . A . Soulier til at afloese dr . Lenelle -  TRUFFET FOELGENDE AFGOERELSE :  Eneste artikel  Dr . Lic . A . Soulier udnaevnes til suppleant i Det raadgivende udvalg for Dyrlaegeuddannelsen som efterfoelger for dr . Lenelle for resten af dennes mandatperiode , dvs . indtil den 17 . februar 1983 .  Udfaerdiget i Bruxelles , den 3 . november 1981 .  Paa Raadets vegne  N . MARTEN  Formand  ( 1 ) EFT nr . L 362 af 23 . 12 . 1978 , s . 10 .  ( 2 ) EFT nr . L 52 af 26 . 2 . 1980 , s . 11 .


title: 2005 /38/EF: Kommissionens beslutning af 27. december 2004 om tildeling af ekstra dage til havs til Nederlandene ifølge bilag V til Rådets forordning (EF) nr. 2287/2003 (meddelt under nummer K(2004) 5269)

text:
               21.1.2005

               DA

               Den Europæiske Unions Tidende

               L 19/75

      KOMMISSIONENS BESLUTNING

   af 27. december 2004
   om tildeling af ekstra dage til havs til Nederlandene ifølge bilag V til Rådets forordning (EF) nr. 2287/2003
   (meddelt under nummer K(2004) 5269)
   (Kun den nederlandske udgave er autentisk)
   (2005/38/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig bilag V, punkt 6, litra c), og
   ud fra følgende betragtninger:

               (1)

               I punkt 6, litra a), i bilag V til forordning (EF) nr. 2287/2003 er det antal dage anført, hvor visse EF-fiskerfartøjer kan være til havs i de geografiske områder, der er defineret i punkt 2 i nævnte bilag, fra den 1. februar 2004 til den 31. december 2004.

               (2)

               Ifølge punkt 6, litra c), i ovennævnte bilag kan Kommissionen tildele medlemsstaterne et ekstra antal dage, hvor et fartøj, der medfører redskaber som angivet i punkt 4 i nævnte bilag, kan være til havs, på grundlag af de resultater, der siden den 1. januar 2002 er opnået ved oplægningsprogrammerne for fiskerfartøjer, der er omfattet af bestemmelserne i nævnte bilag.

               (3)

               Nederlandene har fremlagt data om oplægning i 2002 og 2003 af fiskerfartøjer, der om bord medfører bomtrawl med en maskestørrelse på 80 mm eller derover.

               (4)

               På baggrund af de fremlagte data bør Nederlandene tildeles ekstra dage til havs for fiskerfartøjer, der medfører redskaber som angivet i punkt 4, litra b), i bilag V til forordning (EF) nr. 2287/2003 —

         VEDTAGET FØLGENDE BESLUTNING:
   Artikel 1
   To ekstra dage, ud over dem, der er fastsat i punkt 6, litra a), i bilag V til forordning (EF) nr. 2287/2003, tildeles i hver kalendermåned til Nederlandene for fiskerfartøjer, der om bord medfører bomtrawl med en maskestørrelse på 80 mm eller derover.
   Artikel 2
   Denne beslutning er rettet til Kongeriget Nederlandene.

      Udfærdiget i Bruxelles, den 27. december 2004.

            På Kommissionens vegne

         Joe BORG

            Medlem af Kommissionen

      (1)  EUT L 344 af 31.12.2003, s. 1. Senest ændret ved forordning (EF) nr. 1928/2004 (EUT L 332 af 6.11.2004, s. 5).


title: 2011/551/EU, Euratom: Europa-Parlamentets afgørelse af 10. maj 2011 om decharge for gennemførelsen af budgettet for Forvaltningsorganet for Undervisning, Audiovisuelle Medier og Kultur for regnskabsåret 2009

text:
               27.9.2011

               DA

               Den Europæiske Unions Tidende

               L 250/75

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Forvaltningsorganet for Undervisning, Audiovisuelle Medier og Kultur for regnskabsåret 2009
   (2011/551/EU, Euratom)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2009 (1),

               —

               der henviser til årsregnskab for Den Europæiske Union for regnskabsåret 2009 (SEK(2010) 963 — C7-0211/2010) (2),

               —

               der henviser til det endelige regnskab for Forvaltningsorganet for Undervisning, Audiovisuelle Medier og Kultur for regnskabsåret 2009,

               —

               der henviser til Kommissionens beretning om opfølgning af dechargeafgørelserne for regnskabsåret 2008 (KOM(2010) 650) og de arbejdsdokumenter fra Kommissionens tjenestegrene, der er vedføjet denne beretning (SEK(2010) 1437 og SEK(2010) 1438),

               —

               der henviser til Kommissionens meddelelse af 2. juni 2010 med titlen »Sammenfatning af Kommissionens resultater på forvaltningsområdet i 2009« (KOM(2010) 281),

               —

               der henviser til Kommissionens årlige beretning til dechargemyndigheden om de interne revisioner, der er foretaget i 2009 (KOM(2010) 447), og det arbejdsdokument fra Kommissionens tjenestegrene, der er vedføjet denne beretning (SEK(2010) 994),

               —

               der henviser til Revisionsrettens beretning om årsregnskabet for Forvaltningsorganet for Undervisning, Audiovisuelle Medier og Kultur for regnskabsåret 2009 med organets svar (3),

               —

               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),

               —

               der henviser til Rådets henstilling af 15. februar 2011 om meddelelse af decharge til forvaltningsorganerne for gennemførelsen af budgettet for regnskabsåret 2009 (05893/2011 — C7-0054/2011),

               —

               der henviser til EF-traktatens artikel 274, 275 og 276, artikel 17, stk. 1, i traktaten om Den Europæiske Union, artikel 317, 318 og 319 i traktaten om Den Europæiske Unions funktionsmåde samt Euratomtraktatens artikel 179 a og 180 b,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), ændret ved forordning (EF, Euratom) nr. 1995/2006 (6) og forordning (EF) nr. 1525/2007 (7), særlig artikel 55, 145, 146 og 147,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (8), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (9), særlig artikel 66, stk. 1 og 2,

               —

               der henviser til Kommissionens afgørelse 2005/56/EF af 14. januar 2005 om oprettelse af Forvaltningsorganet for Undervisning, Audiovisuelle Medier og Kultur til forvaltning af Fællesskabets indsats inden for områderne undervisning, audiovisuelle medier og kultur i medfør af Rådets forordning (EF) nr. 58/2003 (10),

               —

               der henviser til forretningsordenens artikel 76 og bilag VI,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A7-0134/2011),

               A.

               der henviser til, at Kommissionen i henhold til artikel 17, stk. 1, i traktaten om Den Europæiske Union gennemfører budgettet og forvalter programmerne og i henhold til artikel 317 i traktaten om Den Europæiske Unions funktionsmåde gør dette på eget ansvar i samarbejde med medlemsstaterne og i overensstemmelse med princippet om forsvarlig økonomisk forvaltning,

               1.

               meddeler direktøren for Forvaltningsorganet for Undervisning, Audiovisuelle Medier og Kultur decharge for gennemførelsen af forvaltningsorganets budget for regnskabsåret 2009;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2009, Sektion III — Kommissionen og forvaltningsorganerne;

               3.

               pålægger sin formand at sende denne afgørelse og afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Undervisning, Audiovisuelle Medier og Kultur, Rådet, Kommissionen, Domstolen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT L 69 af 13.3.2009.

      (2)  EUT C 308 af 12.11.2010, s. 1.

      (3)  EUT C 338 af 14.12.2010, s. 65.

      (4)  EUT C 308 af 12.11.2010, s. 129.

      (5)  EFT L 248 af 16.9.2002, s. 1.

      (6)  EUT L 390 af 30.12.2006, s. 1.

      (7)  EUT L 343 af 27.12.2007, s. 9.

      (8)  EFT L 11 af 16.1.2003, s. 1.

      (9)  EUT L 297 af 22.9.2004, s. 6.

      (10)  EUT L 24 af 27.1.2005, s. 35.


Avis juridique important

|

32001D0330

2001/330/EF: Rådets afgørelse af 9. april 2001 om indgåelse af interimsaftalen mellem Det Europæiske Fællesskab på den ene side og Den Tidligere Jugoslaviske Republik Makedonien på den anden side

EF-Tidende nr. L 124 af 04/05/2001 s. 0001 - 0001

Rådets afgørelseaf 9. april 2001om indgåelse af interimsaftalen mellem Det Europæiske Fællesskab på den ene side og Den Tidligere Jugoslaviske Republik Makedonien på den anden side(2001/330/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 300, stk. 2, første afsnit, første punktum, og artikel 300, stk. 3, første punktum,under henvisning til forslag fra Kommissionen, ogud fra følgende betragtninger:(1) I afventning af ikrafttrædelsen af stabiliserings- og associeringsaftalen mellem De Europæiske Fællesskaber og dens medlemsstater på den ene side og Den Tidligere Jugoslaviske Republik Makedonien på den anden side, som blev undertegnet ved en brevveksling i Luxembourg den 9. april 2001, bør interimsaftalen mellem Det Europæiske Fællesskab og Den Tidligere Jugoslaviske Republik Makedonien om handel og handelsanliggender godkendes.(2) Handelsbestemmelserne i denne aftale er af ekstraordinær karakter og forbundet med den politik, der føres inden for rammerne af stabiliserings- og associeringsprocessen, og udgør ikke for Den Europæiske Union nogen præcedens for Fællesskabets handelspolitik over for andre tredjelande end de vestlige Balkanlande.(3) Aftalen bør derfor godkendes på Det Europæiske Fællesskabs vegne -TRUFFET FØLGENDE AFGØRELSE:Artikel 1Interimsaftalen mellem Det Europæiske Fællesskab på den ene side og Den Tidligere Jugoslaviske Republik Makedonien på den anden side, de dertil knyttede bilag og protokoller og de til slutakten knyttede erklæringer godkendes herved på Det Europæiske Fællesskabs vegne.De i stk. 1 nævnte tekster er knyttet til denne afgørelse.Artikel 2Formanden for Rådet bemyndiges til at udpege de personer, der er beføjet til at deponere den i aftalens artikel 50 nævnte notifikationsakt på Det Europæiske Fællesskabs vegne.Udfærdiget i Luxembourg, den 9. april 2001.På Rådets vegneA. LindhFormand


title: Rådets afgørelse 2008/651/FUSP/RIA af 30. juni 2008 om undertegnelse på Den Europæiske Unions vegne af en aftale mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger med oprindelse i Den Europæiske Union til det australske toldvæsen

text:
               8.8.2008

               DA

               Den Europæiske Unions Tidende

               L 213/47

         RÅDETS AFGØRELSE 2008/651/FUSP/RIA
   af 30. juni 2008
   om undertegnelse på Den Europæiske Unions vegne af en aftale mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger med oprindelse i Den Europæiske Union til det australske toldvæsen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24 og 38, og
   ud fra følgende betragtninger:

               (1)

               Rådet besluttede den 28. februar 2008 at bemyndige formandskabet til, bistået af Kommissionen, at indlede forhandlinger om en aftale mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger med oprindelse i Den Europæiske Union til det australske toldvæsen. Disse forhandlinger har været vellykkede, og der er blevet udarbejdet et udkast til en aftale.

               (2)

               Denne aftale indeholder detaljerede forsikringer om beskyttelsen af PNR-oplysninger, der overføres fra Den Europæiske Union vedrørende passagerflyvninger til eller fra Australien.

               (3)

               Australien og Den Europæiske Union vil regelmæssigt kontrollere, om aftalen efterleves, så parterne på baggrund af denne kontrol kan træffe de foranstaltninger, de måtte finde nødvendige.

               (4)

               Aftalen bør undertegnes med forbehold af senere indgåelse.

               (5)

               I henhold til artikel 15, stk. 2, i aftalen anvendes aftalen midlertidigt fra datoen for dens undertegnelse. Medlemsstaterne bør derfor gennemføre aftalens bestemmelser fra denne dato i overensstemmelse med deres eksisterende nationale lovgivning. En erklæring herom vil blive fremsat ved undertegnelsen af aftalen —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger med oprindelse i Den Europæiske Union til det australske toldvæsen godkendes herved på Den Europæiske Unions vegne med forbehold af aftalens indgåelse.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den (de) person(er), der er beføjet til at undertegne aftalen på Den Europæiske Unions vegne med forbehold af dens indgåelse.
   Artikel 3
   I henhold til artikel 15, stk. 2, i aftalen anvendes aftalen midlertidigt i overensstemmelse med eksisterende national lovgivning fra datoen for undertegnelsen i afventning af dens ikrafttræden. Den vedlagte erklæring om midlertidig anvendelse skal fremsættes ved undertegnelsen.

      Udfærdiget i Bruxelles, den 30. juni 2008.

            På Rådets vegne

         D. RUPEL

            Formand

   BILAG
   Erklæring, der skal fremsættes på Den Europæiske Unions vegne ved undertegnelsen af aftalen mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger med oprindelse i Den Europæiske Union til det australske toldvæsen

      »Denne aftale, der ikke fraviger eller ændrer lovgivningen i EU eller dets medlemsstater, vil, indtil den træder i kraft, blive anvendt midlertidigt af medlemsstaterne i god tro inden for rammerne af deres eksisterende nationale lovgivning.«

    ---documentbreak---

               8.8.2008

               DA

               Den Europæiske Unions Tidende

               L 213/49

         OVERSÆTTELSE
   AFTALE
   mellem Den Europæiske Union og Australien om luftfartsselskabers behandling og overførsel af passagerliste(PNR)-oplysninger med oprindelse i Den Europæiske Union til det australske toldvæsen
   DEN EUROPÆISKE UNION
   på den ene side, og
   AUSTRALIEN
   på den anden side,
   SOM ØNSKER effektivt at forhindre og bekæmpe terrorisme og dermed forbunden kriminalitet og anden grov kriminalitet, herunder organiseret kriminalitet, af grænseoverskridende karakter, som et middel til at beskytte deres respektive demokratiske samfund og fælles værdier,
   SOM ANERKENDER, at udveksling af oplysninger er et væsentligt led i bekæmpelsen af terrorisme og dermed forbunden kriminalitet og anden grov kriminalitet, herunder organiseret kriminalitet, af grænseoverskridende karakter, og at anvendelsen af passagerliste(PNR)-oplysninger er et vigtigt redskab i denne forbindelse,
   SOM ANERKENDER, at der af hensyn til den offentlige sikkerhed og i retshåndhævelsesøjemed bør fastlægges regler for luftfartsselskabers overførsel af PNR-oplysninger med oprindelse i EU til det australske toldvæsen,
   SOM ANERKENDER, at det er vigtigt at forhindre og bekæmpe terrorisme og dermed forbunden kriminalitet og anden grov kriminalitet, herunder organiseret kriminalitet, af grænseoverskridende karakter, idet grundlæggende rettigheder og frihedsrettigheder, navnlig privatlivets fred og databeskyttelse, samtidig respekteres,
   SOM ANERKENDER, at EU's og Australiens lovgivning, politik og principper om databeskyttelse hviler på et fælles grundlag, og at forskelle med hensyn til gennemførelsen af disse principper ikke bør være en hindring for samarbejde mellem EU og Australien i henhold til denne aftale,
   SOM TAGER HENSYN TIL artikel 17 i den internationale konvention om borgerlige og politiske rettigheder om privatlivets fred,
   SOM TAGER HENSYN TIL artikel 6, stk. 2, i traktaten om Den Europæiske Union om respekt for de grundlæggende rettigheder, især de grundlæggende rettigheder til privatlivets fred og beskyttelse af personoplysninger,
   SOM TAGER HENSYN TIL de relevante bestemmelser i Customs Act 1901 (Cth), især afsnit 64AF, hvorefter alle internationale passagerluftfartsselskaber, der flyver til, gennem eller fra Australien, efter anmodning skal forsyne det australske toldvæsen med PNR-oplysninger, for så vidt disse indsamles og opbevares i luftfartsselskabets reservations- og afgangskontrolsystemer på en særlig måde eller i en særlig form; samt Customs Administration Act 1985 (Cth), the Migration Act 1958 (Cth), the Crimes Act 1914 (Cth), the Privacy Act 1988 (Cth) og the Freedom of Information Act 1982 (Cth),
   SOM NOTER SIG EU's tilsagn om at sikre, at luftfartsselskaber med reservations-systemer, afgangskontrolsystemer og/eller behandling af PNR-oplysninger beliggende i EU ikke forhindres i at overholde den australske lovgivning om overførsel af PNR-oplysninger med oprindelse i Den Europæiske Union til det australske toldvæsen i henhold til denne aftale,
   SOM BEKRÆFTER, at denne aftale ikke danner præcedens for fremtidige drøftelser eller forhandlinger mellem EU og Australien eller mellem nogen af parterne og en hvilken som helst stat vedrørende behandling og overførsel af PNR-oplysninger med oprindelse i EU eller enhver anden form for oplysninger,
   SOM TILSTRÆBER at fremme og tilskynde til samarbejde mellem parterne i den ånd, der karakteriserer partnerskabet mellem EU og Australien,
   ER BLEVET ENIGE OM FØLGENDE:
   Artikel 1
   Definitioner
   I denne aftale forstås ved:

               a)

               »parterne«: Den Europæiske Union (EU) og Australien

               b)

               »aftale«: denne aftale og bilaget hertil, herunder ændringer til disse, som parterne måtte vedtage fra tid til anden. Aftalen benævnes PNR-aftalen mellem EU og Australien

               c)

               »luftfartsselskaber«: luftfartsselskaber, der får reservationssystemer og/eller PNR-oplysninger behandlet på EU-medlemsstaternes område og foretager passagerflyvninger i international lufttransport til, fra eller over Australien

               d)

               »toldvæsen«: det australske toldvæsen

               e)

               »passagerliste(PNR)-oplysninger«: liste over den enkelte passagers rejsesituation, som omfatter alle nødvendige oplysninger til, at reservationer, jf. luftfartsselskabernes reservationssystemer, kan behandles og kontrolleres af de deltagende luftfartsselskaber, der foretager reservationen

               f)

               »det australske PNR-system«: det PNR-system, som toldvæsenet skal anvende efter udløbet af overgangsperioden som omhandlet i artikel 4, stk. 1, for at behandle PNR-oplysninger med oprindelse i EU, der er overført af luftfartsselskaberne til toldvæsenet i henhold til aftalen, jf. punkt 11 i bilaget

               g)

               »reservationssystem«: et luftfartsselskabs reservations- og afgangskontrolsystemer

               h)

               »behandling«: enhver operation eller række af operationer — med eller uden brug af elektroniske midler — som personoplysninger gøres til genstand for, f.eks. indsamling, registrering, systematisering, lagring, tilpasning eller ændring, hentning, søgning, brug, videregivelse ved transmission, formidling eller enhver anden form for tilrådighedsstillelse, sammenstilling eller samkøring samt blokering, sletning eller tilintetgørelse

               i)

               »PNR-oplysninger med oprindelse i EU«: PNR-oplysninger, der overføres til toldvæsenet i henhold til denne aftale

               j)

               »alvorlig forbrydelse«: en kriminel handling, der kan straffes med en maksimumsstraf på mindst fire års frihedsberøvelse eller en strengere straf.

         Artikel 2
   Anvendelsesområde
   1.   Australien sørger for, at toldvæsenet behandler PNR-oplysninger med oprindelse i EU i overensstemmelse med denne aftale.
   2.   EU sørger for, at luftfartsselskaberne ikke forhindres i at overholde den australske lovgivning om overførsel af PNR-oplysninger med oprindelse i EU til toldvæsenet i henhold til denne aftale.
   Artikel 3
   Tilstrækkeligt beskyttelsesniveau
   Toldvæsenets overholdelse af denne aftale udgør, et tilstrækkeligt beskyttelsesniveau for PNR-oplysninger med oprindelse i EU, der overføres til toldvæsenet med henblik på denne aftale jf. EU's relevante lovgivning om databeskyttelse.
   Artikel 4
   Adgangsmetode
   1.   For så vidt angår PNR-oplysninger med oprindelse i EU går toldvæsenet over til det australske PNR-system, som defineret i artikel 1, litra f), senest to år efter datoen for undertegnelse af aftalen. I denne overgangsperiode anses henvisninger i denne aftale til overførsel af PNR-oplysninger for at omfatte adgang for toldvæsenet til PNR-oplysninger i overensstemmelse med det eksisterende system, der er beskrevet i stk. 2.
   2.   I overgangsperioden anvender toldvæsenet sit eksisterende PNR-system, hvor der ikke lagres PNR-oplysninger, undtagen i forbindelse med undersøgelser i lufthavnen ved ankomst, eller hvis der er begået en strafbar handling. Det eksisterende system giver mulighed for elektronisk onlineadgang i realtid til de datafelter, der er anført i punkt 9 i bilaget, jf. luftfartsselskabernes reservationssystemer.
   Artikel 5
   Formålsbegrænsning for PNR-oplysninger med oprindelse i EU
   1.   Toldvæsenet behandler PNR-oplysninger med oprindelse i EU og andre personoplysninger, der er afledt deraf, udelukkende for at forebygge og bekæmpe:

               i)

               terrorisme og dermed forbunden kriminalitet

               ii)

               grov kriminalitet af grænseoverskridende karakter, herunder organiseret kriminalitet, og

               iii)

               flugt fra en anholdelse eller varetægtsfængsling for nævnte kriminalitet.

         2.   PNR-oplysninger med oprindelse i EU kan om nødvendigt også behandles i konkrete tilfælde for at beskytte den registreredes eller andre personers vitale interesser, især når der foreligger risiko for død eller alvorlig skade for de registreredes eller andres vedkommende eller navnlig en væsentlig risiko for folkesundheden som krævet af internationalt anerkendte standarder, f.eks. Verdenssundhedsorganisationens internationale sundhedsregulativ (2005).
   3.   Derudover kan PNR-oplysninger med oprindelse i EU ligeledes behandles i konkrete tilfælde, når en sådan behandling specifikt kræves i henhold til en retskendelse eller australsk lov med henblik på tilsyn med og ansvarliggørelse af den offentlige administration, herunder krav i henhold til Freedom of Information Act 1982 (Cth), Human Rights and Equal Opportunity Commission Act 1986 (Cth), Privacy Act 1988 (Cth), Auditor-General Act 1997 (Cth) eller Ombudsman Act 1976 (Cth). Hvis fremtidige ændringer af australsk lov, som meddeles af Australien i henhold til artikel 6, udvider omfanget af PNR-oplysninger med oprindelse i EU, som skal behandles i overensstemmelse med artikel 5, stk. 3, kan EU gøre brug af bestemmelserne i artikel 10 og 13.
   Artikel 6
   Information om lovgivning, der vedrører aftalen
   Toldvæsenet underretter EU, hvis der i Australien vedtages lovgivning, der direkte vedrører beskyttelse af PNR-oplysninger med oprindelse i EU, jf. denne aftale.
   Artikel 7
   Beskyttelse af fysiske personers personoplysninger
   1.   Australien etablerer et system, som er tilgængeligt for fysiske personer uanset nationalitet eller bopælsland, således at de kan få adgang til og korrigere deres egne personlige oplysninger. Den beskyttelse, som PNR-oplysninger med oprindelse i EU, der lagres af australske regeringsinstanser, er omfattet af i henhold til Privacy Act 1988 (Cth), finder anvendelse uanset den fysiske persons nationalitet eller bopælsland.
   2.   Toldvæsenet behandler de PNR-oplysninger med oprindelse i EU, det modtager, og de fysiske personer, der berøres af denne behandling, i nøje overensstemmelse med databeskyttelsesstandarderne i denne aftale og gældende australsk lovgivning uden nogen diskrimination, navnlig begrundet i nationalitet eller bopælsland.
   Artikel 8
   Underretning af fysiske personer og offentligheden
   Toldvæsenet gør oplysninger om behandlingen af PNR-oplysninger, herunder generelle oplysninger om den myndighed, under hvilken oplysningerne indsamles, formålet med indsamlingen, den beskyttelse, oplysningerne omfattes af, på hvilken måde og i hvilket omfang oplysningerne kan videregives, klagemuligheder samt kontaktoplysninger for personer, der har spørgsmål eller problemer, tilgængelige for offentligheden, herunder for de rejsende.
   Artikel 9
   Fælles evaluering af gennemførelsen
   Australien og EU foretager med regelmæssige mellemrum en fælles evaluering af gennemførelsen af denne aftale, herunder af garantierne for databeskyttelse og datasikkerhed, for gensidigt at sikre, at aftalen gennemføres effektivt. I forbindelse med evalueringen repræsenteres EU af Europa-Kommissionens Generaldirektorat for Retlige Anliggender, Frihed og Sikkerhed, herunder repræsentanter for databeskyttelses- og retshåndhævelsesmyndigheder, og Australien repræsenteres af en højtstående embedsmand eller tjenestemand, alt efter hvad der er hensigtsmæssigt, fra den australske regering eller af en embedsmand, som hver part beslutter at udpege efter fælles overenskomst. EU og Australien fastsætter efter fælles overenskomst de nærmere detaljer for evalueringen.
   Artikel 10
   Tvistbilæggelse
   Enhver tvist, der opstår mellem parterne i denne aftale med hensyn til dens fortolkning, anvendelse eller gennemførelse, bilægges ved konsultation eller forhandling mellem parterne og forelægges ikke for en tredjepart eller en domstol for at blive løst.
   Artikel 11
   Ændringer og revision af aftalen
   1.   Parterne kan skriftligt vedtage at ændre denne aftale. En ændring træder først i kraft, når parterne har opfyldt alle nødvendige interne krav og derefter på den dato, parterne måtte vedtage.
   2.   Parterne kan foretage en revision af aftalens bestemmelser fire år efter undertegnelsen. I tilfælde af, at et PNR-system gennemføres i EU, revideres aftalen dog uanset denne periode, hvis og når dette ville lette den måde, EU's PNR-system fungerer på, eller aftalens gennemførelse.
   3.   Australien gør sit bedste for at lette den måde, EU's PNR-system fungerer på, i tilfælde af en revision.
   Artikel 12
   Suspension af videregivelse af oplysninger
   1.   De kompetente myndigheder i EU-medlemsstaterne kan gøre brug af de beføjelser, de har, til at suspendere videregivelsen af oplysninger til toldvæsenet for at beskytte fysiske personer med hensyn til behandlingen af personoplysninger om dem, når der er stor sandsynlighed for, at beskyttelsesnormerne i denne aftale overtrædes, der er tilstrækkelig grund til at antage, at toldvæsenet ikke træffer eller ikke agter at træffe passende og rettidige foranstaltninger til at løse den pågældende sag, og fortsat videregivelse af personoplysninger ville indebære overhængende risiko for at påføre de registrerede en alvorlig skade.
   2.   De kompetente myndigheder i EU-medlemsstaterne udviser efter omstændighederne rimelige bestræbelser på at underrette toldvæsenet og giver dette mulighed for at svare på følgende måde: Forud for enhver suspension finder der en underretning sted, ifølge hvilken toldvæsenet og de relevante kompetente myndigheder i EU-medlemsstaterne har tilstrækkelig tid til at forsøge at finde frem til en løsning, idet EU skal underrette Australien om en sådan løsning. Enhver beslutning om at gøre brug af beføjelserne i denne artikel meddeles Australien af EU.
   3.   Enhver suspension ophører, så snart standarderne for beskyttelse er sikret til Australiens og de relevante kompetente EU-medlemsstatsmyndigheders tilfredshed, og EU underrettes herom af Australien.
   Artikel 13
   Opsigelse af aftalen
   1.   Hver part kan til enhver tid opsige denne aftale ved notifikation gennem de diplomatiske kanaler. Opsigelsen får virkning halvfems (90) dage efter notifikationen af opsigelsen til den anden part.
   2.   Uanset denne aftales opsigelse behandles alle PNR-oplysninger med oprindelse i EU, som er i de kompetente australske myndigheders besiddelse i medfør af denne aftale, fortsat i overensstemmelse med de heri indeholdte databeskyttelsesstandarder.
   3.   Denne aftale og forpligtelserne i henhold til den, bortset fra forpligtelsen i medfør af artikel 13, stk. 2, udløber og ophører med at gælde syv år fra datoen for undertegnelsen, medmindre begge parter ved fælles overenskomst beslutter at erstatte denne aftale med en anden.
   Artikel 14
   Ikke-fravigelse af lovgivning
   Denne aftale har ikke til formål at medføre nogen fravigelse af lovgivningen i Australien eller i EU eller dets medlemsstater. Denne aftale danner ikke grundlag for og giver ikke nogen rettigheder eller fordele til private eller offentlige personer eller parter eller tillægger disse retsmidler ud over dem, der udtrykkeligt er angivet i denne aftale.
   Artikel 15
   Ikrafttræden, midlertidig anvendelse, sprog
   1.   Denne aftale træder i kraft den første dag i måneden efter den dato, på hvilken parterne har udvekslet notifikationer om, at de har afsluttet de nødvendige interne procedurer med henblik herpå.
   2.   Denne aftale anvendes midlertidigt fra datoen for undertegnelsen.
   3.   Udfærdiget i Bruxelles den tredivte juni 2008 i to eksemplarer på engelsk. Aftalen udfærdiges også på bulgarsk, dansk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, og parterne skal godkende disse sprogudgaver ved udveksling af diplomatiske noter. Når de er godkendt, vil hver af disse tekster have samme gyldighed.

         FOR DEN EUROPÆISKE UNION

         FOR AUSTRALIEN

   BILAG
   Australiens behandling af passagerliste(PNR)-oplysninger med oprindelse i EU

               1.

               Toldvæsenet kræver kun PNR-oplysninger med oprindelse i EU for passagerer, der rejser til, fra eller igennem Australien. Dette omfatter passagerer, der rejser i transit igennem Australien med eller uden visum. PNR-oplysninger med oprindelse i EU, som toldmyndighederne har adgang til, omfatter alle de PNR-oplysninger, hvor passagerens rejseplan eller normale rute for bestemte flyvninger angiver et australsk bestemmelsessted eller stopover.

         Videregivelse af PNR-oplysninger med oprindelse i EU
   Videregivelse internt i den australske regering

               2.

               Toldvæsenet videregiver kun PNR-oplysninger med oprindelse i EU med henblik på de i aftalens artikel 5, stk. 1, angivne formål i Australien til de af den australske regerings ministerier og agenturer, der er opført på listen til dette bilag, og hvis funktioner har direkte tilknytning til denne aftales artikel 5.

               3.

               Listen kan ændres ved udveksling af diplomatiske noter mellem parterne, så den omfatter:

                           i)

                           ministerier eller agenturer, der får overdraget opgaven fra ministerier eller organer, der allerede er opført på listen, og

                           ii)

                           ministerier og agenturer, der oprettes efter denne aftales ikrafttræden,

                     og hvis funktioner har direkte tilknytning til denne aftales artikel 5, stk. 1.

               4.

               PNR-oplysninger med oprindelse i EU videregives kun til myndigheder, der er opført på listen som svar på en specifik skriftlig henvendelse fra sag til sag. Toldvæsenet frigiver i overensstemmelse med punkt 7 og 8 kun PNR-oplysninger med oprindelse i EU efter at have vurderet den specifikke henvendelses relevans i forhold til formålet med denne aftale. Toldvæsenet opretholder en log over sådanne videregivelser.

               5.

               Toldvæsenet videregiver ikke PNR-oplysninger med oprindelse i EU usorteret til myndigheder, der er opført på listen, bortset fra PNR-oplysninger med oprindelse i EU, der er blevet anonymiseret på en sådan måde, at den registrerede ikke længere kan identificeres. Sådanne anonymiserede oplysninger behandles kun af myndighederne på listen med henblik på udarbejdelse af statistik, dybdegående analyse og trendanalyse, forløbsundersøgelser og profilopbygning i tilknytning til de i denne aftales artikel 5, stk. 1, nævnte formål. Toldvæsenet videregiver under alle omstændigheder ikke usorteret nogen af følgende PNR-oplysninger med oprindelse i EU til myndighederne på listen:

                           iv)

                           navn(e)

                           vi)

                           andre navne på PNR, herunder antallet af rejsende på PNR

                           vii)

                           alle disponible kontaktoplysninger (herunder oplysninger om kilden)

                           xvii)

                           generelle bemærkninger, herunder OSI-oplysninger (Other Supplementary Information), SSI-oplysninger (Special Service Information) og SSR-oplysninger (Special Service Request), hvis de indeholder oplysninger, hvormed en fysisk person kan identificeres, og

                           xviii)

                           indsamlede APP-oplysninger (Advance Passenger Processing) eller API-oplysninger (Advance Passenger Information).

         Videregivelse til regeringer i tredjelande

               6.

               Toldvæsenet videregiver kun PNR-oplysninger med oprindelse i EU til specifikke regeringer i tredjelande, hvis funktioner har direkte tilknytning til de i aftalens artikel 5, stk. 1, omhandlede formål. Enhver sådan videregivelse foregår fra sag til sag, hvis det er nødvendigt for at undgå eller bekæmpe lovovertrædelser som anført i aftalens artikel 5, stk. 1. Toldvæsenet opretholder en log over sådanne videregivelser.

         Videregivelse — Customs Administration Act 1985 (Cth)

               7.

               Enhver videregivelse i henhold til punkt 2-6 skal også være i overensstemmelse med afsnit 16 i Customs Administration Act 1985 (Cth) og Privacy Act 1988 (Cth), der sammenholdt fastsætter, at en person, et organ eller agentur, som personoplysninger er videregivet til, ikke må anvende eller videregive oplysningerne til andre formål end det formål, hvortil oplysningerne blev givet til personen, organet eller agenturet.

               8.

               I forbindelse med videregivelse af PNR-oplysninger med oprindelse i EU til australske regeringsmyndigheder eller regeringsmyndigheder i tredjelande i henhold til afsnit 16 i Customs Administration Act 1985 (Cth) specificerer toldvæsenet som betingelser for videregivelsen over for modtageren:

                           i)

                           at PNR-oplysninger med oprindelse i EU ikke må videregives yderligere uden toldvæsenets tilladelse, og at toldvæsenet kun giver tilladelse med henblik på de i aftalens artikel 5, stk. 1, fastlagte formål eller for så vidt angår de australske regeringsmyndigheder i henhold til aftalens artikel 5, stk. 2 eller 3

                           ii)

                           at modtageren skal behandle sådanne PNR-oplysninger med oprindelse i EU som retshåndhævelsesfølsomme, fortrolige personoplysninger om den registrerede

                           iii)

                           at modtageren, medmindre der er tale om nødstilfælde, hvor den registreredes eller andres liv eller fysiske sikkerhed er truet, skal anvende databeskyttelsesstandarder på PNR-oplysninger med oprindelse i EU svarende til databeskyttelsesstandarderne i aftalen, herunder for så vidt angår opbevaringsperioden.

         Typer af indsamlede oplysninger

               9.

               Typer af indsamlede PNR-oplysninger med oprindelse i EU:

                           i)

                           PNR-lokaliseringskode (PNR locator code)

                           ii)

                           dato for reservation/udstedelse af billetten

                           iii)

                           planlagt(e) rejsedato(er)

                           iv)

                           navn(e)

                           v)

                           disponible oplysninger om frequent flyer-ordninger og fordele (f.eks. gratis billetter, opgraderinger, osv.)

                           vi)

                           andre navne på PNR, herunder antal rejsende på PNR

                           vii)

                           alle disponible kontaktoplysninger (herunder oplysninger om kilden)

                           viii)

                           alle disponible oplysninger om betaling/debitering (men ikke andre oplysninger om transaktionen, der er knyttet til et kreditkort eller en konto, og ikke vedrørende rejsetransaktionen)

                           ix)

                           rejserute for den pågældende PNR

                           x)

                           rejsebureau/rejseagent

                           xi)

                           dataelementer om fælles rutenummer

                           xii)

                           delte dataelementer

                           xiii)

                           passagerens rejsestatus (herunder bekræftelser og indtjekningsstatus)

                           xiv)

                           billetoplysninger, herunder billetnummer, enkeltbilletter og automatisk billetprisangivelse (Automated Ticket Fare Quote)

                           xv)

                           alle bagageoplysninger

                           xvi)

                           pladsoplysninger, herunder pladsnummer

                           xvii)

                           generelle bemærkninger, herunder OSI-, SSI- og SSR-oplysninger (Other Service Information, Special Service Information, Special Service Request)

                           xviii)

                           eventuelle indsamlede APP-oplysninger (Advanced Passenger Processing) eller API-oplysninger (Advanced Passenger Information)

                           xix)

                           alle tidligere ændringer i PNR nr. i)-xviii).

               10.

               PNR-oplysninger indeholder til tider visse følsomme oplysninger, nemlig oplysninger vedrørende racemæssig eller etnisk baggrund, politisk, religiøs eller filosofisk overbevisning eller fagforeningsmæssigt tilhørsforhold samt vedrørende helbredsforhold og seksualliv (»følsomme oplysninger med oprindelse i EU«). Toldvæsenet filtrerer sådanne følsomme oplysninger med oprindelse i EU fra og sletter disse oplysninger uden videre behandling.

         Overførsel af PNR-oplysninger med oprindelse i EU

               11.

               Toldvæsenet samarbejder med de enkelte luftfartsselskaber for at sikre, at kravene til overførsel af PNR-oplysninger med oprindelse i EU's er rimelige og afpasset efter forholdene, samt at de stemmer overens med behovet for at sikre rettidigheden, nøjagtigheden og fuldstændigheden af PNR-oplysninger med oprindelse i EU.
               Under normale omstændigheder kræver toldvæsenet en første overførsel af PNR-oplysninger med oprindelse i EU 72 timer før en planlagt afgang og kun højst fem rutineoverførsler af PNR-oplysninger med oprindelse i EU for så vidt angår en bestemt flyvning. Uanset 72-timers-rammen kan toldvæsenet desuden om nødvendigt kræve ad hoc-pushes for at hjælpe med at imødegå en bestemt trussel mod en flyvning, en serie flyvninger, en rute eller andre omstændigheder i tilknytning til de i artikel 5, stk. 1, fastlagte formål. I forbindelse med udøvelsen af dette skøn skal toldvæsenet handle velovervejet og på en måde, der er afpasset efter forholdene.

         Opbevaring af oplysninger

               12.

               Toldvæsenet opbevarer PNR-oplysninger med oprindelse i EU i højst tre et halvt år regnet fra datoen for toldvæsenets modtagelse af PNR-oplysningerne, hvorefter oplysningerne kan arkiveres i yderligere to år. Der kan kun gives adgang til arkiverede PNR-oplysninger i konkrete tilfælde og i efterforskningsøjemed.

               13.

               PNR-oplysninger med oprindelse i EU, som er anonymiseret af toldvæsenet, behøver ikke at blive arkiveret, men må under alle omstændigheder højst opbevares af toldvæsenet eller andre organer i fem et halvt år regnet fra datoen for toldvæsenets modtagelse af PNR-oplysningerne, jf. dog punkt 12.

               14.

               Toldvæsenet sletter PNR-oplysninger med oprindelse i EU, når denne periode er overstået, jf. dog punkt 15.

               15.

               Oplysninger vedrørende igangværende retlige procedurer eller efterforskninger i kriminalsager kan opbevares, indtil proceduren eller efterforskningen er afsluttet. Spørgsmålet om opbevaring af oplysninger anses for at være omfattet af den revision, der gennemføres i medfør af denne aftales artikel 11.

         Adgang og klagemuligheder
   Beskyttelse af privatlivets fred

               16.

               Privacy Act 1988 (Cth) (Privacy Act) regulerer indsamling, anvendelse, lagring og videregivelse, sikkerhed og adgang samt ændring for så vidt angår de personoplysninger, som de fleste af de australske ministerier og agenturer ligger inde med. Toldvæsenet er omfattet af Privacy Act og skal håndtere PNR-oplysninger med oprindelse i EU i overensstemmelse med Privacy Act.

         Videregivelse af PNR-oplysninger og -data

               17.

               PNR-oplysninger, der er indgivet af eller på vegne af en fysisk person, videregives på anmodning til denne fysiske person i overensstemmelse med Privacy Act og Freedom of Information Act 1982 (Cth) (FOIA). Toldvæsenet videregiver ikke PNR-oplysninger til offentligheden, undtagen til de registrerede eller deres repræsentanter i overensstemmelse med australsk lovgivning. Anmodninger om adgang til personoplysninger i PNR-oplysninger, der er indgivet af den anmodende, kan forelægges til toldvæsenet.

         Databeskyttelsesforanstaltninger — Privacy Act 1988 (Cth)

               18.

               Personoplysninger opbevaret af toldvæsenet, der anses for at være »personoplysninger« i henhold til og med henblik på Privacy Act, skal opfylde kravene i Privacy Act for så vidt angår beskyttelsen af sådanne oplysninger. Toldvæsenet skal behandle PNR-oplysninger i overensstemmelse med Privacy Act, især for så vidt angår indsamling, anvendelse, lagring, sikkerhed, adgang og ændring samt videregivelse af sådanne oplysninger.

               19.

               Klager fra fysiske personer over toldvæsenets håndtering af deres PNR-oplysninger kan indgives direkte til toldvæsenet og derefter i henhold til Privacy Act til den registertilsynsførende.

         Databeskyttelsesforanstaltninger — kontrol af beskyttelsen af privatlivets fred

               20.

               Australiens uafhængige registertilsynsførende kan undersøge, hvorvidt agenturerne overholder Privacy Act og kontrollere og undersøge, i hvilket omfang toldvæsenet overholder Privacy Act.

               21.

               Toldvæsenet har i henhold til Privacy Act iværksat arrangementer, så den registertilsynsførendes kontor kan foretage regelmæssige formelle revisioner af alle aspekter af politikker og procedurer vedrørende toldvæsenets anvendelse og behandling af samt adgang til PNR-oplysninger med oprindelse i EU. Toldvæsenet har desuden sit eget interne revisionsprogram med henblik på at sikre højeste niveau for beskyttelse af passageroplysninger og PNR-oplysninger med oprindelse i EU.

         Databeskyttelsesforanstaltninger — Freedom of Information Act (FOIA) 1982 (Cth)

               22.

               Toldvæsenet er underlagt FOIA, i henhold til hvilken toldvæsenet skal frigive dokumenter til enhver, der anmoder om dem, med forbehold af de undtagelser og fritagelser, der findes i FOIA. I henhold til FOIA skal beslutninger om undtagelser træffes i konkrete tilfælde. Der findes en række undtagelser i FOIA for at beskytte følsomme oplysninger mod videregivelse, herunder undtagelser for dokumenter, der berører landets sikkerhed, forsvar, internationale forbindelser, retshåndhævelse, beskyttelse af den offentlige sikkerhed og privatlivets fred. Toldvæsenet underretter EU om enhver beslutning om offentliggørelse af PNR-oplysninger med oprindelse i EU inden for rammerne af FOIA senest en måned, efter at en sådan beslutning er truffet.

               23.

               Anmodninger om rettelse af PNR-oplysninger, der er indeholdt i toldvæsenets database, kan indgives direkte til toldvæsenet, jf. dog FOIA eller Privacy Act.

         Andre beskyttelsesforanstaltninger — Ombudsman Act 1976 (Cth)

               24.

               Flypassagerer har ret til at klage til Commonwealthombudsmanden for så vidt angår toldvæsenets behandling af dem i forbindelse med grænsekontrol på grundlag af Ombudsman Act 1976 (Cth).

         Toldvæsenets sikkerhedsforanstaltninger i forbindelse med PNR-oplysninger

               25.

               Toldvæsenet opretholder fortsat følgende sikkerhedsforanstaltninger i forbindelse med PNR-oplysninger:

                           i)

                           Adgang til PNR-oplysninger er forbeholdt et begrænset antal toldembedsmænd, der i henhold til Customs Act 1901 (Cth) specifikt er udpeget af den øverste embedsmand inden for toldvæsenet til at behandle PNR-oplysninger.

                           ii)

                           Der skal være et samlet fysisk og elektronisk sikkerhedssystem til PNR-oplysninger, dvs. et computersystem og -netværk, der

                                       a)

                                       isolerer PNR-oplysninger fra toldvæsenets almindelige område og fungerer separat i forhold til toldvæsenets øvrige it-systemer og -netværk

                                       b)

                                       findes i et sikkert, adgangsbegrænset område under det australske toldvæsen, og

                                       c)

                                       kræver et sikkert login-niveau i flere lag for at få adgang til PNR-oplysninger.

         Håndhævelse

               26.

               Der er administrative, civile og strafferetlige håndhævelsesforanstaltninger, herunder enhver registreret persons ret til at få adgang til en administrativ eller retlig behandling, til rådighed i henhold til australsk lovgivning om krænkelse af Australiens love og bestemmelser om privatlivets fred, og om uautoriseret videregivelse af oplysninger. For eksempel hjemler Crimes Act 1914 (Cth), Public Service Act 1999 (Cth), Customs Administration Act 1985 (Cth), Australian Federal Police Act 1979 (Cth) og interne disciplinærkodekser for de agenturer, der er opført i vedlagte liste, sanktioner for overtrædelse heraf med op til og inklusive frihedsberøvelse.

         Samarbejde

               27.

               For at fremme politisamarbejde og retligt samarbejde tilskynder toldvæsenet til overførsel af analytiske oplysninger, der uddrages af PNR-oplysninger, fra de kompetente australske regeringsmyndigheder til politi og retlige myndigheder i de berørte EU-medlemsstater og, hvor det er relevant, til Europol og Eurojust med forbehold af den australske regerings vurdering af egnetheden af de databeskyttelsesforanstaltninger, der findes inden for rammerne af EU-jurisdiktionerne.

         Liste i bilaget
   Følgende er opført i alfabetisk rækkefølge med henblik på dette bilags punkt 2:

               1.

               Australian Crime Commission

               2.

               Australian Federal Police

               3.

               Australian Security Intelligence Organisation

               4.

               Commonwealth Director of Public Prosecutions

               5.

               Department of Immigration and Citizenship.


Avis juridique important

|

31996D0623

96/623/EF: Rådets Afgørelse af 25. oktober 1996 om indgåelse af aftalen i form af brevveksling om midlertidig anvendelse for perioden 1. juni 1996 til 31. maj 1999 af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og regeringen for Den Demokratiske Republik São Tomé og Principe om fiskeri ud for São Tomé og Principe

EF-Tidende nr. L 279 af 31/10/1996 s. 0030 - 0031

RÅDETS AFGØRELSE af 25. oktober 1996 om indgåelse af aftalen i form af brevveksling om midlertidig anvendelse for perioden 1. juni 1996 til 31. maj 1999 af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og regeringen for Den Demokratiske Republik São Tomé og Principe om fiskeri ud for São Tomé og Principe (96/623/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til aftalen mellem Det Europæiske Økonomiske Fællesskab og regeringen for Den Demokratiske Republik São Tomé og Principe om fiskeri ud for São Tomé og Principe (1),under henvisning til forslag fra Kommissionen, ogud fra følgende betragtninger:Fællesskabet og São Tomé og Principe har ført forhandlinger for at fastsætte de ændringer, der skal indføjes i nævnte aftale ved udløbet af gyldighedsperioden for den protokol, der for tiden er i kraft, og som er knyttet til den pågældende aftale;ved afslutningen af disse forhandlinger blev der den 23. maj 1996 paraferet en ny protokol;ifølge denne protokol har fiskere fra Fællesskabet fiskerimuligheder i farvande henhørende under São Tomé og Principes højhedsområde eller jurisdiktion i perioden 1. juni 1996 til 31. maj 1999;for at undgå enhver afbrydelse af EF-fartøjernes fiskeri skal omhandlede protokol godkendes hurtigst muligt; begge parter har derfor paraferet en aftale i form af brevveksling om midlertidig anvendelse af nævnte protokol fra dagen efter datoen for udløbet af den tidligere gældende protokol; aftalen i form af brevveksling bør godkendes med forbehold af en endelig afgørelse i henhold til traktatens artikel 43;nøglen for fordelingen af fangstmulighederne mellem medlemsstaterne bør fastsættes på grundlag af fordelingen af de traditionelle fangstmuligheder i forbindelse med fiskeriaftalen -TRUFFET FØLGENDE AFGØRELSE:Artikel 1 Aftalen i form af brevveksling om midlertidig anvendelse for perioden 1. juni 1996 til 31. maj 1999 af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og regeringen for Den Demokratiske Republik São Tomé og Principe om fiskeri ud for São Tomé og Principe, godkendes herved på Fællesskabets vegne.Teksten til aftalen er knyttet til denne afgørelse.Artikel 2 De i protokollen fastsatte fangstmuligheder fordeles mellem medlemsstaterne efter følgende nøgle:- notfartøjer til tunfiskeri med fryseanlæg: Frankrig 18, Spanien 19- stangfiskerfartøjer til tunfiskeri: Frankrig 7- langlinefartøjer med flydeline: Spanien 20, Portugal 5.Hvis de i protokollen fastsatte fangstmuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.Artikel 3 Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.Denne afgørelse offentliggøres i De Europæiske Fællesskabers Tidende.Udfærdiget i Luxembourg, den 25. oktober 1996.På Rådets vegneE. KENNYFormand(1) EFT nr. L 54 af 25. 2. 1984, s. 2.


title: 2011/194/EU: Rådets afgørelse af 7. marts 2011 om indgåelse af en Genèveaftale om handel med bananer mellem Den Europæiske Union og Brasilien, Colombia, Costa Rica, Ecuador, Guatemala, Honduras, Mexico, Nicaragua, Panama, Peru og Venezuela og en aftale om handel med bananer mellem Den Europæiske Union og Amerikas Forenede Stater

text:
               4.4.2011

               DA

               Den Europæiske Unions Tidende

               L 88/66

         RÅDETS AFGØRELSE
   af 7. marts 2011
   om indgåelse af en Genèveaftale om handel med bananer mellem Den Europæiske Union og Brasilien, Colombia, Costa Rica, Ecuador, Guatemala, Honduras, Mexico, Nicaragua, Panama, Peru og Venezuela og en aftale om handel med bananer mellem Den Europæiske Union og Amerikas Forenede Stater
   (2011/194/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2010/314/EU (1) blev Genèveaftalen om handel med bananer mellem Den Europæiske Union og Brasilien, Colombia, Costa Rica, Ecuador, Guatemala, Honduras, Mexico, Nicaragua, Panama, Peru og Venezuela og aftalen om handel med bananer mellem Den Europæiske Union og Amerikas Forenede Stater henholdsvis den 31. maj 2010 og den 8. juni 2010 undertegnet på Unionens vegne med forbehold af, at de senere indgås.

               (2)

               De to nævnte aftaler bør godkendes —

         VEDTAGET DENNE AFGØRELSE:
   Artikel 1
   Følgende aftaler godkendes herved:

               a)

               Genèveaftalen om handel med bananer mellem Den Europæiske Union og Brasilien, Colombia, Costa Rica, Ecuador, Guatemala, Honduras, Mexico, Nicaragua, Panama, Peru og Venezuela (2) (»Genèveaftalen«)

               b)

               aftalen om handel med bananer mellem Den Europæiske Union og Amerikas Forenede Stater (3) (»EU/USA-aftalen«).

         Artikel 2
   Rådets formand bemyndiges herved til at udpege den eller de personer, som er beføjet til på Unionens vegne at foretage den notifikation, der er omhandlet i punkt 8, litra a), i Genèveaftalen og i punkt 6 i EU/USA-aftalen, med henblik på at udtrykke Unionens samtykke til at blive bundet af disse aftaler
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 7. marts 2011.

            På Rådets vegne

         CZOMBA S.

            Formand

      (1)  EUT L 141 af 9.6.2010, s. 1.

      (2)  EUT L 141 af 9.6.2010, s. 3.

      (3)  EUT L 141 af 9.6.2010, s. 6.


Avis juridique important

|

31994D0981

94/981/EF: Rådets afgørelse af 22. december 1994 om indgåelse af anden tillægsprotokol til Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den anden side og til interimsaftalen om handel og handelsanliggender mellem Det Europæiske Økonomiske Fællesskab og Det Europæiske Kul- og Stålfællesskab på den ene side og Republikken Bulgarien på den anden side

EF-Tidende nr. L 378 af 31/12/1994 s. 0001 - 0004 den finske specialudgave: kapitel 11 bind 37 s. 0290  den svenske specialudgave: kapitel 11 bind 37 s. 0290

RAADETS AFGOERELSEaf 22. december 1994om  indgaaelse af anden tillaegsprotokol til Europaaftalen mellem De Europaeiske Faellesskaber og deres  medlemsstater paa den ene side og Republikken Bulgarien paa den anden side og til interimsaftalen om  handel og handelsanliggender mellem Det Europaeiske OEkonomiske Faellesskab og Det Europaeiske Kul- og  Staalfaellesskab paa den ene side og Republikken Bulgarien paa den anden side(94/981/EF) RAADET FOR DEN EUROPAEISKE UNION HAR -under henvisning til traktaten om oprettelse af Det  Europaeiske Faellesskab, saerlig artikel 113 sammenholdt med artikel 228, stk. 2, foerste afsnit, under henvisning til konklusionerne fra Det Europaeiske Raads moede i Essen den 9. og 10. december  1994, under henvisning til forslag fra Kommissionen, ogud fra foelgende betragtninger: Kommissionen har paa Faellesskabernes vegne forhandlet anden tillaegsprotokol til interimsaftalen om  handel og handelsanliggender (1) og til Europaaftalen med Republikken Bulgarien; denne anden tillaegsprotokol boer godkendes -TRUFFET FOELGENDE AFGOERELSE: Artikel 1Anden tillaegsprotokol til Europaaftalen mellem De Europaeiske  Faellesskaber og deres medlemsstater paa den ene side og Republikken Bulgarien paa den anden side og  til interimsaftalen om handel og handelsanliggender mellem Det Europaeiske OEkonomiske Faellesskab og  Det Europaeiske Kul- og Staalfaellesskab paa den ene side og Republikken Bulgarien paa den anden side  godkendes herved paa Det Europaeiske Faellesskabs vegne. Teksten til anden tillaegsprotokol er knyttet til denne afgoerelse. Artikel 2Bestemmelser til gennemfoerelse af artikel 3 i anden tillaegsprotokol vedroerende  landbrugsprodukter, der er omfattet af bilag II til traktaten, og som inden for rammerne af den  faelles markedsordning er underlagt en afgiftsordning eller underlagt told, og vedroerende produkter  henhoerende under KN-kode 0711 90 40, 2003 10 20 og 2003 10 30 vedtages efter fremgangsmaaden i  artikel 26 i Raadets forordning (EOEF) nr. 804/68 af 27. juni 1968 om den faelles markedsordning for  maelk og mejeriprodukter (2) eller fremgangsmaaden i de tilsvarende bestemmelser i andre forordninger  om faelles markedsordninger for landbrugsprodukter. Naar der til aftalens gennemfoerelse kraeves et  snaevert samarbejde med Bulgarien, kan Kommissionen traeffe de fornoedne foranstaltninger til sikring  af et saadant samarbejde. Artikel 3Formanden for Raadet bemyndiges herved til at udpege den person, der er befoejet til at  undertegne anden tillaegsprotokol paa Det Europaeiske Faellesskabs vegne. Formanden for Raadet foranstalter paa Det Euorpaeiske Faellesskabs vegne den notifikation, der er  omhandlet i artikel 8 i anden tillaegsprotokol. Udfaerdiget i Bruxelles, den 22. december 1994. Paa Raadets vegneH. SEEHOFERFormand(1) EFT nr. L 323 af 23. 12. 1993, s. 2. (2) EFT nr. L 148 af 28. 6. 1968, s. 13. Forordningen er senest aendret ved forordning (EOEF) nr.  1880/94 (EFT nr. L 197 af 30. 7. 1994, s. 21).


title: Europols Styrelsesråds afgørelse af 4. juni 2009 om betingelser for databehandling på grundlag af Europol-afgørelsens artikel 10, stk. 4

text:
               29.12.2009

               DA

               Den Europæiske Unions Tidende

               L 348/1

      EUROPOLS STYRELSESRÅDS AFGØRELSE

   af 4. juni 2009
   om betingelser for databehandling på grundlag af Europol-afgørelsens artikel 10, stk. 4
   (2009/1010/RIA)
   STYRELSESRÅDET HAR —
   under henvisning til Rådets afgørelse 2009/371/RIA af 6. april 2009 om oprettelse af en europæisk politienhed (Europol) (1) (i det følgende benævnt »Europol-afgørelsen«), særlig artikel 10, stk. 4, og
   ud fra følgende betragtninger:

               (1)

               Styrelsesrådet fastlægger efter forslag fra direktøren og efter høring af Den Fælles Kontrolinstans betingelserne for databehandling med henblik på at afgøre, hvorvidt sådanne data er relevante for Europols opgaver og kan indgå i et af organisationens informationsbehandlingssystemer, navnlig hvad angår adgang til og anvendelse af dataene samt tidsfrister for opbevaring og sletning af dataene.

               (2)

               I forbindelse med vedtagelsen af denne afgørelse tager Styrelsesrådet hensyn til principperne i Europarådets konvention om beskyttelse af individet i forbindelse med automatisk behandling af personlige data af 28. januar 1981 og til anbefaling R(87)15, vedtaget den 17. september 1987 af Europarådets ministerudvalg, om anvendelse af personoplysninger inden for politisektoren.

               (3)

               Styrelsesrådets afgørelse forelægges Rådet til godkendelse —

         VEDTAGET FØLGENDE AFGØRELSE:
   Artikel 1
   Definitioner
   I denne afgørelse forstås ved:
   a)   »personoplysninger«: alle oplysninger om en identificeret eller identificerbar person. Ved identificerbar person forstås en person, der direkte eller indirekte kan identificeres, bl.a. ved et identifikationsnummer eller et eller flere forhold, der er særlige for denne persons fysiske, fysiologiske, psykiske, økonomiske, kulturelle eller sociale identitet
   b)   »behandling af personoplysninger«: enhver operation eller række af operationer — med eller uden brug af elektronisk databehandling — som personoplysninger gøres til genstand for, f.eks. indsamling, registrering, systematisering, opbevaring, tilpasning eller ændring, udlæsning, søgning, brug, videregivelse ved transmission, formidling eller enhver anden form for overladelse, sammenstilling eller samkøring samt blokering, sletning eller tilintetgørelse
   c)   »informationsbehandlingssystemer«: Europols informationssystem, analyseregistre og andre systemer til behandling af personoplysninger, jf. Europol-afgørelsens artikel 10, stk. 1
   d)   »Europols informationssystem«: det system, som beskrives i Europol-afgørelsens artikel 11, stk. 1
   e)   »analyseregister«: et register, der oprettes med henblik på analyse, jf. Europol-afgørelsens artikel 14
   f)   »EU-organer«: institutioner, organer, kontorer og agenturer, der er oprettet ved eller på grundlag af traktaten om Den Europæiske Union og traktaterne om oprettelse af De Europæiske Fællesskaber, jf. Europol-afgørelsens artikel 22, stk. 1
   g)   »tredjeparter«: tredjelande og organisationer som nævnt i Europol-afgørelsens artikel 23, stk. 1
   h)   »behørigt bemyndigede medlemmer af Europols personale«: ansatte ved Europol, der udpeges af Europols direktør til at behandle personoplysninger opbevaret i overensstemmelse med denne afgørelse.
   Artikel 2
   Anvendelsesområde
   Denne afgørelse finder anvendelse på personoplysninger, der er videregivet til Europol, med henblik på at fastslå, om oplysningerne er relevante for organisationens opgaver og kan indgå i organisationens informationsbehandlingssystemer, med undtagelse af:

               a)

               personoplysninger, der er indlæst i Europols informationssystem i henhold til Europol-afgørelsens artikel 13, stk. 1

               b)

               personoplysninger, der er stillet til rådighed af en medlemsstat, et EU-organ eller en tredjepart til indlæsning i et specifikt analyseregister samt personoplysninger indlæst i et analyseregister i medfør af Europol-afgørelsens artikel 14

               c)

               personoplysninger, der er stillet til rådighed for Europol med henblik på indlæsning i et andet specifikt system til behandling af personoplysninger i medfør af Europol-afgørelsens artikel 10, stk. 1, sidste punktum.

         Artikel 3
   Adgang og anvendelse
   1.   Adgang til personoplysninger, som Europol behandler i henhold til denne afgørelse, begrænses til behørigt bemyndigede medlemmer af Europols personale.
   2.   Uanset artikel 17 i Europol-afgørelsen skal personoplysninger, som Europol behandler i henhold til denne afgørelse, kun anvendes til at afgøre, hvorvidt sådanne oplysninger er relevante for Europols opgaver og kan indgå i organisationens informationsbehandlingssystemer.
   3.   Afgør Europol, at disse data er relevante for organisationens opgaver og kan indgå i Europols informationssystem, foreslår Europol, at den medlemsstat, der har stillet de pågældende data til rådighed, indlæser disse i Europols informationssystem, jf. Europol-afgørelsens artikel 13, stk. 1. Hvis medlemsstaten ikke følger Europols forslag, finder Europol-afgørelsens artikel 5 anvendelse.
   Artikel 4
   Regler for beskyttelse af personoplysninger og om datasikkerhed
   1.   Når Europol behandler personoplysninger i henhold til denne afgørelse, skal den overholde de regler om beskyttelse af personoplysninger og om datasikkerhed, der er fastlagt i Europol-afgørelsen, navnlig artikel 18, artikel 27 og artikel 35 samt gennemførelsesbestemmelserne hertil.
   2.   Såfremt Europol beslutter at indlæse sådanne oplysninger i informationsbehandlingssystemerne eller at slette eller tilintetgøre dem, meddeler Europol dette til den pågældende medlemsstat, EU-organ eller tredjepart.
   Artikel 5
   Tidsfrister for opbevaring af personoplysninger
   1.   En afgørelse om anvendelsen af personoplysninger i overensstemmelse med artikel 3, stk. 2, træffes snarest muligt og under alle omstændigheder senest seks måneder efter, at Europol har modtaget sådanne oplysninger.
   2.   Træffes der ikke en sådan afgørelse inden udløbet af denne seksmåneders periode, slettes eller tilintetgøres de pågældende personoplysninger, meddeles dette til den pågældende medlemsstat, EU-organ eller tredjepart.
   Artikel 6
   Ansvar
   Europol er ansvarlig for at sikre iagttagelsen af artikel 3, 4 og 5 i denne afgørelse.
   Artikel 7
   Ikrafttrædelse
   Denne afgørelse træder i kraft på samme dag som den, hvor Europol-afgørelsen tages i anvendelse.

      Haag, den 4. juni 2009.
      Godkendt af Rådet den 30. november 2009.

         S. CLERTON

            Formand

      (1)  EUT L 121 af 15.5.2009, s. 37.


title: 2014/28/EU: Den Europæiske Centralbanks afgørelse af 29. august 2013 om fastsættelse af de foranstaltninger, som er nødvendige for bidraget til den akkumulerede værdi af Den Europæiske Centralbanks egenkapital og for justeringen af de nationale centralbankers fordringer svarende til de overførte valutareserveaktiver (ECB/2013/26)

text:
               21.1.2014

               DA

               Den Europæiske Unions Tidende

               L 16/47

      DEN EUROPÆISKE CENTRALBANKS AFGØRELSE

   af 29. august 2013
   om fastsættelse af de foranstaltninger, som er nødvendige for bidraget til den akkumulerede værdi af Den Europæiske Centralbanks egenkapital og for justeringen af de nationale centralbankers fordringer svarende til de overførte valutareserveaktiver
   (ECB/2013/26)
   (2014/28/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 30, og
   ud fra følgende betragtninger:

               (1)

               Med afgørelse ECB/2013/28 af 29. august 2013 om de nationale centralbankers andele i fordelingsnøglen for kapitalindskud i Den Europæiske Centralbank (1) fastsættes justeringen af fordelingsnøglen for kapitalindskud i Den Europæiske Centralbank (ECB) (herefter »kapitalfordelingsnøgle«) i overensstemmelse med artikel 29.3 i statutten for Det Europæiske System af Centralbanker og Den Europæiske Centralbank (herefter »ESCB-statutten«) og med virkning fra den 1. januar 2014 oprettes nye vægte, som hver nationale centralbank tildeles i den justerede kapitalfordelingsnøgle (herefter »fordelingsnøglevægtene«).

               (2)

               Justeringerne af fordelingsnøglevægtene og de deraf følgende ændringer af de nationale centralbankers andele af den i ECB indskudte kapital gør det nødvendigt at justere de fordringer, hvormed ECB i henhold til ESCB-statuttens artikel 30.3 har krediteret de nationale centralbanker i de medlemsstater, der har euroen som valuta, (herefter »nationale centralbanker i euroområdet«) og som svarer til de nationale centralbanker i euroområdets bidrag af valutareserveaktiver til ECB (herefter benævnt »fordringerne«). De nationale centralbanker i euroområdet, hvis fordringer bliver større som følge af forhøjelsen af deres kapitalfordelingsnøgle fra den 1. januar 2014, skal derfor foretage en udligningsoverførsel til ECB, mens ECB skal foretage en udligningsoverførsel til de nationale centralbanker i euroområdet, hvis fordringer bliver mindre som følge af nedsættelsen af deres fordelingsnøglevægte.

               (3)

               I overensstemmelse med de overordnede principper om rimelighed, lige behandling og beskyttelse af berettigede forventninger, som ligger til grund for ESCB-statutten, skal de nationale centralbanker i euroområdet, hvis relative andel af den akkumulerede værdi af ECB's egenkapital bliver større som følge af ovennævnte justeringer, ligeledes foretage en udligningsoverførsel til de nationale centralbanker i euroområdet, hvis relative andel bliver mindre.

               (4)

               De enkelte nationale centralbanker i euroområdets respektive fordelingsnøglevægte frem til og med 31. december 2013 og med virkning fra 1. januar 2014 skal udtrykkes som en procentdel af ECB's samlede kapital, som er indskudt af alle nationale centralbanker i euroområdet, med henblik på beregningen af justeringen af værdien af hver enkelt national centralbank i euroområdets andel af den akkumulerede værdi af ECB's egenkapital.

               (5)

               Det er derfor nødvendigt, at ECB vedtager en ny afgørelse, der ophæver afgørelse ECB/2013/15 af 21. juni 2013 om fastsættelse af de foranstaltninger, som er nødvendige for bidraget til den akkumulerede værdi af Den Europæiske Centralbanks egenkapital og for justeringen af de nationale centralbankers fordringer svarende til de overførte valutareserveaktiver (2), uden at det berører gennemførelsen af kravene i artikel 4 i afgørelse ECB/2013/15.

               (6)

               I henhold til artikel 1 i Rådets afgørelse 2013/387/EU af 9. juli 2013 om Letlands indførelse af euroen den 1. januar 2014 (3), i overensstemmelse med artikel 140, stk. 2, i traktaten om den Europæiske Unions funktionsmåde opfylder Letland de nødvendige betingelser for indførelse af euroen, og den dispensation, der er indrømmet Letland i henhold til artikel 4 i tiltrædelsesakten af 2003 (4), ophæves med virkning fra den 1. januar 2014 —

         VEDTAGET DENNE AFGØRELSE:
   Artikel 1
   Definitioner
   I denne afgørelse forstås ved:
   a)   Den »akkumulerede værdi af egenkapitalen«: ECB's samlede reserver, revalueringskonti og de hensættelser, der svarer til reserver, som beregnet af ECB den 31. december 2013. Uden at dette berører den generelle betydning af begrebet »den akkumulerede værdi af egenkapitalen«, omfatter ECB's reserver og de hensættelser, der svarer til reserver, den almindelige reservefond og hensættelser til dækning af tab i forbindelse med kurs-, rente-, kredit- og guldprisrisici,
   b)   »Overførselsdag«: den anden forretningsdag efter Styrelsesrådets godkendelse af ECB's regnskaber for regnskabsåret 2013.
   Artikel 2
   Bidrag til ECB's reserver og hensættelser
   1.   Hvis en national centralbank i euroområdets andel af den akkumulerede værdi af egenkapitalen bliver større som følge af dens øgede fordelingsnøglevægt fra den 1. januar 2014, overfører denne nationale centralbank i euroområdet på overførselsdagen det i henhold til stk. 3 fastsatte beløb til ECB.
   2.   Hvis en national centralbank i euroområdets andel af den akkumulerede værdi af egenkapitalen bliver mindre som følge af dens mindskede fordelingsnøglevægt fra den 1. januar 2014, modtager denne nationale centralbank i euroområdet på overførselsdagen det i henhold til stk. 3 fastsatte beløb fra ECB.
   3.   ECB beregner og bekræfter senest på dagen for Styrelsesrådets godkendelse af ECB's regnskab for regnskabsåret 2013 over for hver national centralbank i euroområdet enten det beløb, som den pågældende nationale centralbank i euroområdet skal overføre til ECB, hvor stk. 1 finder anvendelse, eller det beløb, som den pågældende nationale centralbank i euroområdet skal modtage fra ECB, hvor stk. 2 finder anvendelse. Idet tallet afrundes, beregnes hvert enkelt beløb, som skal overføres eller modtages, ved at multiplicere den akkumulerede værdi af egenkapitalen med den absolutte forskel mellem hver national centralbank i euroområdets fordelingsnøglevægt den 31. december 2013 og dens fordelingsnøglevægt fra 1. januar 2014, og dividere resultatet med 100.
   4.   Hvert enkelt beløb omtalt i stk. 3 forfalder i euro den 1. januar 2014, men overførslen af beløbet effektueres på overførselsdagen.
   5.   På overførselsdagen overfører en national centralbank i euroområdet eller ECB, som skal overføre et beløb i henhold til stk. 1 eller 2, ligeledes separat de renter, som i perioden fra 1. januar 2014 til overførselsdagen er påløbet de respektive beløb, som den pågældende nationale centralbank i euroområdet og ECB skal betale. De, som overfører og modtager disse renter, er de samme, som overfører og modtager de beløb, som renterne er påløbet.
   6.   Hvis den akkumulerede værdi af egenkapitalen er mindre end nul, skal de beløb, der skal overføres eller modtages i henhold til stk. 3 og 5, afvikles i den modsatte retning af det, som er angivet i stk. 3 og stk. 5.
   Artikel 3
   Justering af fordringerne svarende til de overførte valutareserveaktiver
   1.   Da justeringen af fordringerne svarende til de overførte valutareserveaktiver for Latvijas Bankas reguleres af en separat afgørelse fra Styrelsesrådet om Latvijas Bankas indbetaling af kapital, overførsel af valutareserveaktiver og bidrag til Den Europæiske Centralbanks reserver og hensættelser, regulerer denne artikel justeringen af fordringerne svarende til de overførte valutareserveaktiver fra de øvrige nationale centralbanker i euroområdet.
   2.   De nationale centralbanker i euroområdets fordringer justeres med virkning fra den 1. januar 2014 i overensstemmelse med deres ændrede fordelingsnøglevægte. Værdien af de nationale centralbanker i euroområdets fordringer fra den 1. januar 2014 er anført i tredje kolonne i tabellen i bilaget til denne afgørelse.
   3.   I medfør af denne bestemmelse, og uden at der kræves yderligere formaliteter eller foranstaltninger, anses hver national centralbank i euroområdet for den 1. januar 2014 enten at have overført eller modtaget den absolutte værdi af den fordring (i euro), som er anført ud for den nationale centralbanks navn i fjerde kolonne i tabellen i bilaget til denne afgørelse, idet »–« angiver en fordring, som den nationale centralbank i euroområdet skal overføre til ECB, og »+« en fordring, som ECB skal overføre til den nationale centralbank i euroområdet.
   4.   På den første bankdag i TARGET2 (Trans-European Automated Real-time Gross settlement Express Transfer system) efter den 1. januar 2014 overfører eller modtager hver national centralbank i euroområdet den absolutte værdi af det beløb (i euro), som er anført ud for dens navn i fjerde kolonne i tabellen i bilaget til denne afgørelse, idet »+« angiver et beløb, som den nationale centralbank i euroområdet skal overføre til ECB, og »–« et beløb, som ECB skal overføre til den nationale centralbank i euroområdet.
   5.   På den første TARGET2-bankdag efter den 1. januar 2014 overfører den nationale centralbank i euroområdet eller ECB, som skal overføre et beløb i henhold til stk. 4, ligeledes separat de renter, som i perioden fra 1. januar 2014 til overførselsdagen er påløbet de respektive beløb, som den pågældende nationale centralbank i euroområdet eller ECB skal betale. De, som overfører og modtager disse renter, er de samme, som overfører og modtager de beløb, som renterne er påløbet.
   Artikel 4
   Generelle bestemmelser
   1.   Alle påløbne renter omhandlet i artikel 2, stk. 5, og artikel 3, stk. 5, beregnes på dagsbasis efter renteberegningskonventionen »faktisk antal dage/360« til en sats svarende til den senest tilgængelige marginale rente, der er anvendt af Eurosystemet i dets auktioner i de primære markedsoperationer.
   2.   Enhver overførsel i henhold til artikel 2, stk. 1, 2 og 5, og artikel 3, stk. 4 og 5, foretages separat gennem TARGET2.
   3.   ECB og de nationale centralbanker i euroområdet, som er forpligtede til at foretage en af de i stk. 2 omhandlede overførsler, skal i god tid give de nødvendige instrukser med henblik på korrekt og rettidig udførelse af disse overførsler.
   Artikel 5
   Ikrafttrædelse og ophævelse
   1.   Denne afgørelse træder i kraft den 1. januar 2014.
   2.   Afgørelse ECB/2013/15 ophæves med virkning fra den 1. januar 2014. Ophævelsen berører imidlertid ikke gennemførelsen af alle krav efter artikel 4 i afgørelse ECB/2013/15.
   3.   Henvisninger til afgørelse ECB/2013/15 skal forstås som henvisninger til denne afgørelse.

      Udfærdiget i Frankfurt am Main, den 29. august 2013.

         Mario DRAGHI

            Formand for ECB

      (1)  Se side 53 i denne EUT.

      (2)  EUT L 187 af 6.7.2013, s. 9.

      (3)  EUT L 195 af 18.7.2013, s. 24.

      (4)  Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (EUT L 236 af 23.9.2003, s. 33).

      BILAG

         FORDRINGER SVARENDE TIL DE VALUTARESERVEAKTIVER, DER ER OVERFØRT TIL ECB

                  (EUR)

                  National centralbank i euroområdet

                  Fordring svarende til de valutareserveaktiver, der er overført til ECB den 31. december 2013

                  Fordring svarende til de valutareserveaktiver, der er overført til ECB med virkning fra den 1. januar 2014

                  Beløb, som skal overføres

                  Nationale Bank van België/Banque nationale de Belgique

                  1 401 024 414,99

                  1 435 910 942,87

                  34 886 527,88

                  Deutsche Bundesbank

                  10 871 789 515,48

                  10 429 623 057,57

                  – 442 166 457,91

                  Eesti Pank

                  103 152 856,50

                  111 729 610,86

                  8 576 754,36

                  Banc Ceannais na hÉireann/Central Bank of Ireland

                  643 894 038,51

                  672 637 755,83

                  28 743 717,32

                  Bank of Greece

                  1 129 060 170,31

                  1 178 260 605,79

                  49 200 435,48

                  Banco de España

                  4 782 873 429,96

                  5 123 393 758,49

                  340 520 328,53

                  Banque de France

                  8 190 916 316,35

                  8 216 994 285,69

                  26 077 969,34

                  Banca d'Italia

                  7 218 961 423,55

                  7 134 236 998,72

                  –84 724 424,83

                  Central Bank of Cyprus

                  77 248 740,29

                  87 679 928,02

                  10 431 187,73

                  Latvijas Banka

                  0,00

                  163 479 892,24 (1)

                  163 479 892,24

                  Banque centrale du Luxembourg

                  100 776 863,74

                  117 640 617,24

                  16 863 753,50

                  Bank Centrali ta' Malta/Central Bank of Malta

                  36 798 912,29

                  37 552 275,85

                  753 363,56

                  De Nederlandsche Bank

                  2 298 512 217,57

                  2 320 070 005,55

                  21 557 787,98

                  Oesterreichische Nationalbank

                  1 122 511 702,45

                  1 137 636 924,67

                  15 125 222,22

                  Banco de Portugal

                  1 022 024 593,93

                  1 010 318 483,25

                  –11 706 110,68

                  Banka Slovenije

                  189 499 910,53

                  200 220 853,48

                  10 720 942,95

                  Národná banka Slovenska

                  398 761 126,72

                  447 671 806,99

                  48 910 680,27

                  Suomen Pankki

                  721 838 191,31

                  728 096 903,95

                  6 258 712,64

                  I alt (2)

                  40 309 644 424,48

                  40 553 154 707,06

                  243 510 282,58

         (1)  Overføres på de datoer, som er fastsat i afgørelse ECB/2013/53 af 31. december 2013 om Latvijas Bankas indbetaling af kapital, overførsel af valutareserveaktiver og bidrag til Den Europæiske Centralbanks reserver og hensættelser.

         (2)  På grund af afrunding stemmer »i alt« ikke nødvendigvis nøjagtigt med summen af de angivne tal.